বোটক্সের আসল নাম বটুলিনাম টক্সিন৷ বোটক্স মূলত একটি টক্সিন উৎপাদনকারী আমেরিকান কোম্পানি৷ তাই লোকমুখে এই চিকিৎসার নামও বোটক্স হয়ে গিয়েছে৷ এটি একধরনের ইনজেকশন৷ সাধারণত মুখের বলিরেখা কমানোর জন্য ছোট সূঁচের মাধ্যমে এটি দেওয়া হয়ে থাকে৷ মুখের পেশিতে এই ইনজেকশন দিয়ে পেশিকে ঘুম পাড়িয়ে দেওয়া হয়৷ ফলে মুখের ভাঁজ অনেক কম হয়ে যায়৷ ছ’মাস বোটক্সের প্রভাব থাকে৷ এরপর মুখের বলিরেখা আবার আগের মতই ফিরে আসে৷ তাই, প্রতি ছয় মাস অন্তর এই বোটক্স নিতে হয়৷